Sherlock Holmes: Igra sjenki

***Sherlock Holmes: Igra sjenki*** jest britansko-američki pustolovni triler iz 2011. koji je režirao Guy Ritchie, a producirali su ga Joel Silver, Lionel Wigram, Susan Downey i Dan Lin. *Igra sjenki* nastavak je filma *Sherlock Holmes* iz 2009. te je, kao i prethodnik, zasnovan na djelu Arthura Conana Doylea. Scenarij su napisali Kieran Mulroney i Michele Mulroney. Uloge Sherlocka Holmesa i dr. Watsona reprizirali su Robert Downey Jr. i Jude Law, dok su im se u nastavku pridružili Noomi Rapace kao Romkinja Simza i Jared Harris kao Holmesov protivnik, profesor Moriarty. Uloge su reprizirali i Rachel McAdams (Irene Adler), Eddie Marsan (inspektor Lestrade) i Kelly Reilly (Mary Morstan), mada u znatno manjem obimu, dok se u ulozi Holmesovog brata Mycrofta pojavljuje Stephen Fry.

Iako je film nadahnut poznatom pričom "Posljednji problem", nije riječ o njenoj direktnoj adaptaciji nego film ima vlastitu radnju, koristeći se tek pojedinim elementima iz priče. U filmu se Holmes i Watson ponovo udružuju kako bi spriječili Moriartyja u ostvarivanju njegovog plana za pokretanje rata velikih razmjera u Evropi. Premijerno je prikazan 16. decembra 2011.

Iako je među kritikom prošao tek umjereno dobro Dok njih dvojica igraju, Watson i Simza uspijevaju locirati Renéa i spriječiti ga u izvršenju atentata, ali ne uspijevaju spriječiti Morana da ga otruje i ubije. Iako je njegov plan zaustavljen, Moriarty je uvjeren u svoju pobjedu sve dok mu Holmes ne objasni da je njegovo bogatstvo uveliko umanjeno. Naime, Holmes je ukrao njegovu crvenu bilježnicu i otkrio ključ za dešifriranje brojeva u njoj. Bilježnicu i ključ poslao je u London, gdje su Mary Watson i inspektor Lestrade već počeli sa zapljenom Moriartyjevog bogatstva. Moriarty tada izvuče lažnu bilježnicu koju mu je Holmes podmetnuo, a u kojoj je animacija koja se završava porukom *Be careful what you fish for!* (*Pazi šta loviš!*)

Moriarty je vidno bijesan i prijeti da će smisliti vrlo zanimljiv kraj za doktora nakon što završi s detektivom. Holmes ga zamoli da mu upali lulu zbog povrijeđenog ramena, nakon čega obojica, mentalno, predviđaju slijed događaja koji se završava Holmesovom smrću. Detektiv se tada dosjeti i puhne malo pepela u Moriartyja te ga ugrabi oko prsa (kao na slavnoj Pagetovoj ilustraciji). U tom trenutku na terasu dolazi Watson. Nakon što ga ugleda, Holmes sklopi oči i baci sebe, zajedno s Moriartyjem, s terase u provaliju. Sve ukazuje na to da su obojica mrtva.

Radnja se ponovo vraća u sadašnji trenutak s početka filma, gdje Watson dovršava posljednju priču o svom prijatelju i sebi, tik prije puta sa suprugom. Dok to radi, dobije paket u kojem je Mycroftov uređaj za kisik, što mu pruži jasan trag da je Holmes ipak živ. Kad napusti svoju radnu sobu, Holmes, koji se prerušio tako da izgleda kao sofa, skida masku i krene do radnog stola kako bi pročitao kraj priče. Blago razočaran, doda upitnik na kraj Watsonove priče.

## Glumačka postava 
* **Robert Downey Jr.** kao **Sherlock Holmes**, briljantni londonski detektiv koji rješava najzamršenije slučajeve. Downey je reprizirao svoju ulogu iz prvog filma, odbivši projekt *Kauboji i vanzemaljci* kako bi snimio *Holmesa*. U ovom nastavku Holmes se navikava na samački život nakon Watsonovog odlaska, ali se s najboljim prijateljem ponovo ujedinjuje kako bi porazio svog najvećeg neprijatelja, profesora Moriartyja. Downey je zaradio ukupno 15.000.000 $ za ovu ulogu.
* **Jude Law** kao **dr. John Watson**
* **Jared Harris** kao **profesor James Moriarty**, genijalni profesor i kriminalac, koji nizom spletki pokušava pokrenuti rat u Evropi kako bi se obogatio od prodaje ratnih potrepština. Lik Moriartyja pojavio se još u prvom nastavku u kočiji, skrivenog lica (kasnije je spomenut imenom), kao poslodavac Irene Adler, ali Guy Ritchie nikad nije otkrio ko je glumio Moriartyja u prvom nastavku. Dugo se nagađalo da je riječ o Bradu Pittu, koji je profesora trebao glumiti u nastavku, ali kad je Jared Harris dobio ulogu, nepoznati glas profesora iz prvog nastavka presnimljen je glasom Jareda Harrisa. 
* **Noomi Rapace** kao **Simza Heron**, energična i snalažljiva Ciganka koja pomaže Holmesu i Watsonu prilikom njihove istrage. Lik Simze Heron u potpunosti je originalan i nije imao nikakvog temelja u pričama Arthura Conana Doylea.
* **Stephen Fry** kao **Mycroft Holmes**, Sherlockov ekscentrični brat. Mycroft je izrazito visoko pozicioniran u svijetu politike, što Holmes nekoliko puta koristi kako bi sebi olakšao posao. Bez naročite psihološke razrade, lik Mycrofta u ovom je filmu prikazan u nekoliko komičnih situacija, ali s očitom referencom na njegov intelekt, ali i lijenost (što su Mycroftove glavne odlike u Doyleovim pričama). 
* **Rachel McAdams** kao **Irene Adler**, fatalna žena koja radi za Moriartyja, ali je istovremeno zaljubljena u Sherlocka Holmesa. Iako unajmljena od strane Moriartyja da oslabi Holmesa, njeno vezivanje za Holmesa koštalo ju je života. Mnogo se špekuliralo o tome hoće li se McAdams uopće pojaviti u filmu, ali je sama glumica naglasila da, čak i ako se pojavi, to neće biti glavna uloga, što se pokazalo istinitim. Njena zarada iznosila je približno 1.000.000 $.
* **Kelly Reilly** kao **Mary Watson (rođ. Morstan)**, žilav, ali ne naročito sposoban inspektor u Scotland Yardu. Marsan je reprizirao svoju ulogu iz prvog nastavka, ali u znatno manjem obimu.
* **Geraldine James** kao **gospođa Hudson**, Moriartyjeva desna ruka i jedan od najboljih strijelaca u Britaniji. Nakon što ubija Simzinog brata, bježi i nestaje, što je u skladu s Doyleovim pričama.

## Produkcija 
[mini|lijevo|230px|Sada već kultni okršaj [Sherlock Holmes|Holmesa i Moriartyja kod vodopada Reichenbach u Švicarskoj prikazan je i u ovom filmu, čija je temeljna inspiracija bila upravo priča "Posljednji problem".]]
Nakon uspjeha prvog nastavka, Warner Bros. ubrzo je počeo produkciju nastavka, zbog čega su Guy Ritchie (ekranizacija stripa *Lobo*) i Robert Downey Jr. (uloga u filmu *Kauboji i vanzemaljci*) odustali od planiranih projekata. Jedno vrijeme bilo je upitno hoće li Rachel McAdams reprizirati svoju ulogu. Sama glumica je rekla da, čak i ako se pojavi, to neće biti glavna uloga, već nešto sitno. Nedugo zatim *Warner Bros.* je za *Entertainment Weekly* potvrdio kako će McAdams ipak biti u filmu. Mada je radnja smještena tek godinu dana nakon prvog nastavka Istog mjeseca snimanje je nastavljeno na brodu PS *Waverley* da bi sljedećeg mjeseca bilo premješteno u željeznički centar u Didcotu.

Početkom februara 2011. snimanje je preseljeno u francuski grad Strasbourg, gdje je ekipa boravila dva dana. Snimanje se odvijalo na užem području katedrale u Strasbourgu. Za tu se scenu nagađalo da je prva scena filma koja je bila najavljena kao atentat/bombaški napad u gradu u kojem se govori njemački jezik (što je tada bio slučaj sa Straßburgom).

Dio snimanja odrađen je i u Kentu, a u sceni u kojoj Holmes i Watson putuju brodom u Francusku mogu se vidjeti i bijele stijene kod Dovera.

### Muzika 
Kao i za prvi nastavak, autor *soundtracka* je Hans Zimmer, a izdan je 13. decembra 2011, tik prije premijere filma. Kao i ranije, uz Zimmera, producent albuma je Lorne Balfe.

Na album su uveliko utjecale klasična i romska muzika.

Čitajući petu stranicu scenarija, Zimmer je naišao na priču o Ciganki-gatari. Telefonirao je Ritchieju i rekao mu da moraju otputovati u Slovačku. Zimmer je smatrao prikladnim da u svojoj muzici reflektira romsku kulturu. Unajmio je dva romska benda (Cigánski baróni i Kokavakere Lavutára - Sendreiovci) da snime muziku za *soundtrack*, što je rezultiralo upravo onakvom muzikom kakvu je i zamislio.

#### Spisak kompozicija 
Svu muziku napisao je Hans Zimmer, osim gdje je drugačije naznačeno.

**Kompozicije koje nisu na albumu:**
* "Ribarova melodija, D.881", autor: Franz Schubert

;Napomene
* "To the Opera!" sadrži elemente arija "Ultima Prova", "Ah, Signor Per Carita" i "Don Giovanni a Cenar Teco" iz Mozartove opere *Don Giovanni*.
* "Two Mules for Sister Sara" je tema istoimenog filma, u kojem glume Clint Eastwood i Shirley MacLaine.
* "Just Follow My Lead (The Waltz)" sadrži elemente kompozicija "Bečka krv" i "Ubrzanja, Op. 234" Johanna Straussa mlađeg.
* "Pastrmka" se razlikuje od verzije korištene u filmu.

## Distribucija 
Distribucija filma počela je 16. decembra 2011. u SAD-u, Kanadi, Meksiku, Ujedinjenom Kraljevstvu i Rusiji, a do 25. decembra već je distribuiran i u većini svijeta, uz izuzetak Australije, Poljske i Španije, gdje je premijerno prikazan 5. januara 2012.

*Igra sjenki* izdana je na DVD-u i Blu-rayu 12. juna 2012. za regiju 1, 14. maja 2012. za regiju 2 i regiju 4.

[mini|220px|[Jude Law u Parizu tokom francuske premijere]]

## Zarada 
*Sherlock Holmes: A Game of Shadows* zaradio je 186.848.418 $ u Sjevernoj Americi i 357.000.000 $ u ostalim zemljama, što je rezultiralo ukupnom zaradom od 543.848.418 $.

U Sjevernoj Americi u premijernom danu film je zasjeo na vrh liste zarade sa 14.600.000 $, što je ipak bilo manje od premijernog uspjeha prvog filma. Vikend-zarada od 39.600.000 $ zadržala ga je na vrhu liste zarade, ali još uvijek je bila osjetno slabija od prve vikend-zarade prethodnog filma (koja je bila gotovo dvostruko veća). Do kraja prikazivanja u kinima zauzeo je 9. mjesto najuspješnijih filmova na blagajnama 2011.

Izvan Sjeverne Amerike film je u prvom vikendu zaradio 14.600.000 $, zauzevši treće mjesto. Bio je na vrhu prekomorske liste zarade tokom tri uzastopne sedmice u januaru 2012. Na kraju je uspio nadmašiti svog prethodnika po zaradi izvan Sjeverne Amerike. U Ujedinjenom Kraljevstvu, Irskoj i na Malti, najvećem tržištu izvan Sjeverne Amerike, film je imao premijerno otvaranje u vrijednosti 3.830.000 £ u tri dana, što je bilo dovoljno za prvo mjesto po zaradi. Ukupna zarada iznosila je 42.200.000 $. Visoku zaradu film je ostvario i na tržištu Rusije i ZND-a (28.400.000 $) te Italije (24.500.000 $).

## Ocjene kritičara 
Film je prošao umjereno dobro među kritičarima. Stranica *Rotten Tomatoes* navodi kako je 60% od 202 kritičara filmu dalo pozitivnu ocjenu, s prosječnom ocjenom 6,1/10. Konsenzus je da je "*Sherlock Holmes: A Igra sjenki* dobar zahvaljujući odgovarajućim glavnim glumcima, ali generalno zapinje duplicirajući uhodane *trilove* svog prethodnika." Stranica IMDb filmu je dala prosječnu ocjenu 7,5/10. Stranica *Metacritic*, koja koristi skalu od 0 do 100 kako bi prikazala svoje kritike, filmu je dala ocjenu 48/100 na osnovu 38 kritika.

Roger Ebert, koji je prvom filmu dao tri zvjezdice, bio je još više oduševljen nastavkom, kojem je dao čak tri i po zvjezdice, nazvavši ga "zabavom visokog kalibra" koja formuli "dodaje određeni stepen rafiniranosti i inovativnosti", dodavši kako "scenaristi... neke od svojih najboljih scena mudro poklanjaju okršajima 1-na-1 Holmesa i Moriartyja". James Berardinelli filmu je dao tri od četiri zvjezdice, rekavši: "*Igra sjenki* je snažniji i bolje realiziran film koji se nadograđuje na originalni i eliminira neke njegove nedostatke." Suprotno tome, Keith Phipps (*The A.V. Club*) smatrao je kako film "cilja još niže od skromnih ambicija svog prethodnika i opet ne uspijeva pogoditi metu".

## Nagrade 
Od ukupno deset nominacija *Igra sjenki* osvojila je tek dvije nagrade, dok je za osam nominirana. Time je prošao znatno lošije od svog prethodnika, koji je imao osjetno više osvojenih nagrada, ali i nominacija.

## Budućnost 
### Nastavak 
Nedugo prije premijere drugog filma *Warner Bros.* objavio je da planira i treći nastavak, radnog naslova *Sherlock Holmes 3*, te da je Drew Pearce već angažiran za izradu scenarija Jude Law komentirao je o projektu krajem 2013: "Imali smo sastanak ranije ove godine i mislim da se upravo piše (scenarij). Warner Bros. još se mora složiti da plati to... Mislim da žele to!" Također je rekao o kašnjenju s ulaskom u produkcijsku fazu: "Mislim da Warner Bros. želi film, a i mi kao tim imamo mnogo želje. Želimo da bude bolji od druga dva. Želimo osigurati da bude dovitljiviji i pametniji, ali u istom univerzumu. To je spor proces. Svi smo zauzeti, tako da su se pokušaji da se okupimo kako bismo ovo 'zakucali' razvukli malo duže nego što smo se nadali... Mrzim slaviti bilo šta što sam uradio, ali se tako ponosim ovim filmovima. Mislim da je Joel Silver rekao: 'Izvadite ga iz te prašnjave sobe i stavite ga na ulicu'."

U oktobru 2014. Susan Downey izjavila je da je treći film u razvoju: "Postoji ideja, nacrt, ali ne još i scenarij. Vjerujte mi, studio bio volio da postoji scenarij. No, naš je osjećaj da to moramo uraditi kako treba." Upitana je li realistično očekivati da će film izaći u "sljedećih nekoliko godina", izrazila je čvrsto vjerovanje da hoće, rekavši: "Da. U nekom trenutku bit će predugo — čekali smo predugo. Radimo brzo i odgovorno koliko možemo kako bismo dobili sjajan scenarij." U maju 2015, upitan o napretku trećeg filma u intervjuu, Law je izjavio: "Očito još postoji želja [da se snimi], scenarij se piše, ali nisam siguran."

Dana 5. augusta 2015, promovirajući Ritchiejev film *Šifra "U.N.C.L.E."*, producent Lionel Wigram rekao je da  se na scenariju za treći film i dalje radi. Također je ustvrdio da će i Downey Jr. i Law reprizirati uloge iz prva dva filma. U aprilu 2016. Downey je potvrdio da će snimanje filma početi kasnije tokom godine. Istog mjeseca objavljeno je da je James Coyne angažiran da ponovo napiše scenarij. Silver, koji će producirati nastavak, izjavio je da se nada da će snimanje početi najesen i da će možda biti još nastavaka.

Magazin *Variety* izvijestio je 27. oktobra 2016. da su Warner Bros., Village Roadshow i Team Downey spojili nekoliko vrhunskih scenarista, uključujući Nicole Perlman, Justina Malena, Garyja Whittu, Genevu Robertson-Dworet i Kierana Fitzgeralda.

U maju 2017. Wigram je rekao da će snimanje možda početi krajem 2018: "Bliže je tome da se dogodi nego što je bilo u dužem periodu. S malo sreće snimat ćemo ga krajem sljedeće godine. Nadam se, vidjet ćemo. Držim palčeve." U maju 2018. Warner Bros. potvrdio je da je planirano da treći film bude pušten u kina 25. decembra 2020, s Downeyjem i Lawom u glavnim ulogama te Chrisom Brancatom kao scenaristom.

U martu 2019. Warner Bros. objavio je da je datum puštanja promijenjen na 22. decembar 2021. U julu 2019. objavljeno je da će film režirati Dexter Fletcher. Istog mjeseca Kalifornijska filmska komisija odobrila je filmu poreznu olakšicu u iznosu 20,9 miliona $, u odnosu na projicirani budžet 107,8 miliona $.

Fletcher je 2021. rekao da je film odgođen na neodređeno vrijeme zbog pandemije COVID-a 19, izjavivši: "Počeli smo ići, a onda je nastupio COVID, a oni su rekli: 'Gledaj, zaustavit ćemo se, a i Robert ima nešto drugo što želi raditi'... Ove stvari toliko su velike da ih jednostavno ne želite uklesati u nešto... Znam da Robert neće pustiti tu ribu s udice." Godine 2023. Fletcher je rekao da su on, Downey i scenarist Joe Penhall radili na scenariju u Downeyjevom domu, ponovivši da je pandemija utjecala na razvoj i njihove lične planove, rasporede i prioritete u vezi s projektima. Susan Downey i saradnica Team Downeyja Amanda Burrell kasnije su potvrdile da je projekt još prioritet za kompaniju i za Downeyja.

### Franšiza 
Do oktobra 2020. Robert Downey Jr. i Susan Downey najavili su planove za proširenje filmskog serijala u franšizu. Team Downey radi na nastavcima, koji uključuju dodatne filmove, *spin-offove*, televizijske serije za HBO Max i druge medije u zajedničkom univerzumu. Iako ne namjeravaju kopirati Marvelov filmski univerzum, par je priznao da su osjećali da ih je rad s kompanijom Marvel Studios naučio mnogo o izgradnji univerzuma. Dvije televizijske serije smještene u univerzumu filma u razvoju su za HBO Max.

## Reference 
## Vanjski linkovi 
* Zvanični sajt
* 
* 
* 
* 
* 
* "Šerlok Holms, drugačiji nego što smo navikli", *Tanjug*.

Kategorija:Filmovi iz 2011.
Kategorija:Filmovi na engleskom jeziku
Kategorija:Američki filmovi
Kategorija:Američki akcijski trileri
Kategorija:Američki kriminalistički filmovi
Kategorija:Američki avanturistički filmovi
Kategorija:Britanski filmovi
Kategorija:Britanski akcijski filmovi
Kategorija:Britanski kriminalistički filmovi
Kategorija:Filmovi u režiji Guya Ritchieja
Kategorija:Filmovi o Sherlocku Holmesu
Kategorija:Filmovi s radnjom u Engleskoj
Kategorija:Filmovi s radnjom u Francuskoj
Kategorija:Filmovi s radnjom u Njemačkoj
Kategorija:Filmovi s radnjom u Švicarskoj
Kategorija:Filmovi s radnjom u Londonu
Kategorija:Filmovi s radnjom u Parizu
Kategorija:Filmovi snimljeni u Londonu
Kategorija:Filmovi snimljeni u Francuskoj
Kategorija:Filmovi snimljeni u Švicarskoj
Kategorija:Filmovi o terorizmu
Kategorija:Filmovi Warner Brosa
Kategorija:Filmovi s muzikom Hansa Zimmera
Kategorija:Filmovi Silver Picturesa